Javanese - Was Lawar Saka ing Pati Kitab Suci - Free from Death Scriptures Roma 6:23 Awit pituwasé dosa iku pati, balik peparingé Yehuwah iku urip langgeng ana ing Kristus Yésus, Gusti kita. Roma 8:2 Sabab angger-anggeré Roh kang paring urip, wis ngluwari kowé kabeh ana ing Kristus, saka angger-anggering dosa lan pati. 2 Timotius 1:10 Lan saiki kawujudaké ana ing rawuhé Juru-wilujeng kita Yésus Kristus, kang lantaran Injil wus nyirnakaké pangwasaning pati sarta mbabaraké urip kang ora bisa rusak. Ayub 5:2 Awit sanyatane wong bodho iku pinatenan dening kanepsone dhewe, sarta wong kang tanpa nalar iku kasirnakake dening kamerening atine dhewe. Hoséa 13:14 Apa Ingsun bakal ngluwari wong-wong iku saka pamisesane jagade wong mati, utawa Suntebus saka ing pati? Heh pati, ana ing ngendi pageblugira, he jagade wong mati, ana ing ngendi kakuwatanira ngrusak? Ing paningalingSun ora ana kawelasan. Masmur 9:14 Dhuh Yehuwah, kawula mugi Paduka welasi, mugi nupiksani kasrakatan kawula margi saking pandamelipun para tiyang ingkang sengit dhateng kawula; Paduka ingkang ngentasaken kawula saking gapuraning pejah, Ayub 6:26 Apa karepmu iku nacad tembung? Apa tembunge wong kang entek pangarep-arepe iku dianggep angin? Ayub 33:22 Nyawane wus nyedhaki kubur, sarta uripe nyedhaki pati. Yeheskiel 37:12,13 Awit saka iku sira medhara wangsit lan tutura marang wong-wong iku: Mangkene pangandikane Pangeran Yehuwah: Lah Ingsun mbikak kubur-kuburira lan nangekake sira kabeh saka ing kono, he, umatingSun, lan Ingsun bakal ngirid sira menyang ing tanah Israel. 13 Sarta sira bakal padha sumurup, manawa Ingsun iki Yehuwah, yaiku nalika Ingsun mbikaki kubur-kuburira lan nangekake sira kabeh saka ing kono, he, umatingSun. Matius 27:52 apadéné kubur-kubur padha menga, lan akeh para suci kang wus padha mati, padha katangekaké. Purwaning 2:7 nalika samana Sang Yehuwah tumuli akarya manungsa, kang kinarya lebuning bumi, iku ing bolonganing irunge disebuli ambekaning urip; mangkono manungsa dadi titah kang urip. Purwaning 6:17 Awit dene Ingsun bakal nekakake banjir kang nglimputi bumi, kanggo nyirnakake sarupaning jinis kang urip lan kadunungan nyawa ing sangisore langit; sakabehe kang ana ing bumi bakal mati. Purwaning 7:15 Kabeh kang urip lan duwe nyawa mau padha nekani Rama Nuh lumebu ing prau nyajodho.
Purwaning 7:22 Sadhengah kang mawa ambekaning nyawa urip ing bolonganing irunge, sapira kang ana ing dharatan, iku pada mati kabeh. Ayub 12:10 manawa nyawane kabeh kang kumelip lan napase saben manungsa iku dumunung ana ing astane? Ayub 33:4 Aku katitahake dening Rohing Yehuwah, lan napase Kang Mahakwasa njalari aku urip. Lelakoné Para Rasul 17:25 sarta ugi mboten dipun ladosi tanganing manungsa, kados-kados Panjenenganipun kakirangan punapa-punapa; amargi inggih Panjenenganipun punika ingkang paring gesang sarta napas saha samukawis ingkang dados kabetahanipun manungsa sadaya. Wahyu 13:15 Apamaneh kéwan iku dikwasakaké nganjingi nyawa marang reca iku mau, satemah reca kéwan iku uga bisa calathu, sarta njalari saben wong kang ora nyembah marang reca kéwan mau dipateni. Yohanes 10:10 Maling iku tekané mung arep nyolong lan mateni sarta nyirnakaké; Aku iki teka supaya wedhus-wedhus padha duwé urip, lan uripé iku kanthi kalubéran. Yesaya 28:15 Ing sarehne kowe wus padha ngucap: "Aku wus padha nganakake prajanjian karo pati, lan karo jagading pati aku wus padha nganakake pasarujukan; sanadyan cemethi acethar-cether seru, ora bakal ngenani aku kabeh; amarga si goroh wus padha dakdadekake pangayomanku, sarta aku padha asingidan ana ing doracara," Yesaya 28:18 Prajanjianmu kalawan pati bakal kasuwak, lan pasarujukanmu kalawan jagading wong mati ora bakal terus tumindak; manawa cemethi acethar-cether seru, kowe bakal padha remuk kaidak-idak. Yesaya 5:24 Sabab iku kaya ilat geni kang mangsa dami, lan kaya suket aking kang sirna dening geni, kaya mangkono oyod-oyode bakal dadi bosok, tuwin kuncupe bakal mawut kaya awu, amarga wong-wong mau wus padha nampik piwulange Sang Yehuwah Gustine sarwa tumitah sarta memada marang pangandikane Kang Mahasuci, Gusti Yehuwahe Israel. Yoel 1:12 Wite anggur wus garing lan wite anjir wus alum, mangkono uga wite delima, wite kurma lan wite apel, sarupane wit ing ara-ara wus padha garing. Sanyata, kabungahan sirna oncat saka para anaking manungsa. Hoséa 13:15 Sanadyan dheweke thukul subur ana ing satengahe suket-suket, ewasamono bakal katrajang angin saka ing wetan, iya angine Sang Yehuwah, kang midid saka ing pasamunan, sarta belik-belike bakal diastake, lan tuk-tuke dipateni, raja-darbeke dijarah-rayah, yaiku sakehe barang kang endah. Wahyu 22:1 Aku tumuli dituduhi kali banyuning kauripan, kang bening kaya kristal, kang mili metu saka ing dhamparé Yehuwah lan dhamparé Sang Cempé. Yohanes 4:10 Wite anggur wus garing lan wite anjir wus alum, mangkono uga wite delima, wite kurma lan wite apel, sarupane wit ing ara-ara wus padha
garing. Sanyata, kabungahan sirna oncat saka para anaking manungsa. Yohanes 4:14 nanging sapa baé kang ngombé banyu pawewehku, bakal ora ngelak ing salawas-lawasé. Malah banyu pawewehku mau ana ing jeroné wong iku bakal dadi sumber, kang mancur terus tumeka ing urip langgeng. Wulang Bebasan 13:14 Piwulange wong wicaksana iku sumbering urip, ndadekake wong ora kena ing kalaning pati. Wulang Bebasan 14:27 Wedi-asih marang Sang Yehuwah iku sumbering urip, temah wong ora kena ing jireting pati. Yeheskiel 13:17-23 "Sira anaking manungsa, nemonana golonganing wong wadon bangsanira kang memeca saenaking atine bae iku lan nglairna pameca nglawan wong-wong iku: 18 Sira kandhaa: Mangkene pangandikane Pangeran Yehuwah: Bilai para dhukun wadon, kang naleni kabeh ugel-ugel kalawan tali jimat lan ngenggokake kudhung ing sirahe wong kabeh, tuwa utawa enom, kanggo njiret nyawaning wong. Sira apa arep njiret nyawaning wong kang kagolong umatingSun lan ngetokake wong-wong liyane padha urip kanggo kapreluanira? 19 Sira iku nerak kasuceningSun ana ing satengahe umatingSun mung supaya oleh sair sawatara gegem lan roti sawatara iris kalawan mateni wong-wong kang kudune ora mati lan ngetogake wong-wong padha urip, kang kudune ora urip, marga saka anggonira ngapusi umatingSun, kang gelem ngrungokake ujar goroh. 20 Awit saka iku mangkene pangandikane Pangeran Yehuwah: Ingsun bakal nglawan tali jimatira, kang sira anggo njiret nyawaning wong, bakal Sunrebat saka ing tanganira tuwin wong-wong kang padha sira cekel iku bakal Suneculake kaya manuk. 21 Kudhungira bakal Sunsuwek-suwek lan bakal nguwalake umatingSun saka ing tanganira sarta iku padha ora bakal dadi memangsanira maneh ana ing tanganira. Sira banjur padha sumurup, manawa Ingsun iki Yehuwah. 22 Sarehne sira padha ngringkihake atine wong bener kalawan goroh, sanadyan Ingsun ora damel prihatine lan kosokbaline sira padha mangkotake atine wong duraka, satemah banjur ora mratobat saka ing kalakuane kang duraka iku, sarta sira padha nglestarekake wong iku urip, 23 mulane sira ora bakal ndeleng maneh prakara-prakara kang awujud apus-apus lan nglairake pameca-pameca kang goroh; Ingsun bakal ngluwari umatingSun saka ing tanganira tuwin sira bakal padha sumurup, manawa Ingsun iki Yehuwah." Yeremia 21:8 Nanging para kawula ing kene padha sira warahana mangkene: Pangandikane Sang Yehuwah mangkene: Lah Ingsun nedahake marganing urip lan pati. Ayub 34:22 Ora ana pepeteng utawa palimengan, kang dadi pandhelikaning wong ala. Masmur 16:10 Amargi Paduka boten masrahaken kawula dhateng ing teleng palimengan; Paduka boten marengaken manawi kekasih Paduka ngantosa sumerep kluwat.
Masmur 23:4 Malah sanadyan lumaku ana ing jurang palimenganing pati, aku ora wedi marang bilai, margi Paduka ingkang nganthi kawula; teken Paduka saha lantaran Paduka punika sami nglipur kawula. Masmur 30:4 Dhuh Yehuwah, Paduka sampun ngentas nyawa kawula saking ing teleng palimengan, Paduka nggesangaken kawula wonten ing antawisipun tiyang-tiyang ingkang sampun lumebet ing kubur. Masmur 49:16 Nanging nyawaku bakal diluwari dening Gusti Yehuwah, saka ing cengkeremaning jagade wong mati, amarga Panjenengane bakal mundhut aku. (Selah) Masmur 56:14 Amargi Paduka sampun ngluwari nyawa kawula saking pejah, malah njagi suku kawula, satemah boten kesandhung; mila kawula saged lumampah wonten ing ngarsanipun Gusti Yehuwah, ing pepadhanging gesang. Masmur 68:21 Gusti Yehuwah iku tumrap kita Yehuwah kang paring karahayon, Gusti Yehuwah, Gustiku iku ngluwari kita saka ing pati. Masmur 89:49 Tiyang gesang ingkang pundi ingkang boten badhe ngalami pejah, ingkang saged nguwalaken nyawanipun saking pamisesaning jagadipun tiyang pejah? (Selah) Masmur 102:20,21 awit Pangeran wus nguningani saka ing pasucene kang luhur, sarta Sang Yehuwah wus mirsani saka ing swarga marang ing bumi, 21 prelu miyarsakake pasambate wong tahanan, tuwin ngluwari para wong kang wus cinadhangake marang pati, Masmur 116:8 Inggih, Paduka sampun ngluwari kawula saking pejah, lan mripat kawula saking luh, tuwin suku kawula saking sesandhungan. Wulang Bebasan 10:2 Raja-brana, oleh-olehane tindak duraka iku ora maedahi, nanging kabeneran iku nguwalake wong saka ing pati. Yesaya 26:19 Dhuh Yehuwah, para tiyang Paduka ingkang pejah sami badhe gesang malih, mayitipun sami badhe tangi malih. He wong-wong kang wus padha kakubur ing lemah, tangia lan surak-suraka! Sabab ebuning Yehuwah iku ebuning pepadhang, lan bumi bakal nglairake arwah-arwah iku maneh. Yohanes 5:28,29 Kowé aja padha gumun marang prakara iku, sabab bakal tumeka waktuné yen sakehing wong kang ana ing kubur padha krungu swantené, 29 kang kalakuané becik bakal metu lan tangi nuju marang urip langgeng, nanging kang kalakuané ala bakal tangi nuju marang paukuman. Yohanes 10:28 apadéné padha dakwenehi urip langgeng, lan wedhus- wedhusku mesthi ora bakal padha nemu karusakan salawas-lawasé lan ora bakal ana wong kang ngrebut wedhus-wedhus iku saka tanganku. Yohanes 11:43,44 Sawusé matur mangkono, Panjenengané nuli nguwuh kalawan swara sora, "Lazarus, metua!" 44 Wong kang mati banjur metu, tangan lan sikilé isih kablebed ing ules, lan rainé katutupan kacu. Pangandikané Yésus, "Uculana ulesé, kareben lunga!"
Yohanes 12:17 Wong akeh kang padha ndherekaké Panjenengané nalika nimbali Lazarus metu saka ing kubur lan nangekaké saka ing antarané wong mati, padha nekseni bab Panjenengané. Yohanes 17:2 Kadosdéné anggen Paduka sampun maringi pangwaos mengku sawarnining agesang dhateng Sang Putra, makaten ugi Sang Putra inggih badhé maringi gesang langgeng dhateng sadaya ingkang sampun Paduka paringaken dhateng Sang Putra. 1 Korintus 15:19-26 Menawa anggon kita ngarep-arep marang Kristus iku mung ing sajroné urip iki baé, dadi kita kalebu wong kang cilaka dhéwé ing antarané manungsa kabeh. 20 Nanging kang bener yaiku menawa Kristus wis kawungokaké saka ing antarané wong mati, minangka kang kawitan saka panunggalané kang wis padha mati. 21 Sabab, sarehné tekané pati iku marga saka wong siji, mangkono uga tanginé wong mati iya marga saka wong siji. 22 Awit padha kaya ana ing Adam wong kabeh padha mati, mangkono uga ana ing Kristus wong kabeh iya bakal padha kauripaké maneh. 23 Nanging saben wong manut urut-urutané: Kristus minangka kang kawitan, sawisé iku kang padha dadi kagungané, bésuk ing sarawuhé. 24 Sawisé mangkono tumeka pungkasané jaman, yaiku samangsa Panjenengané masrahaké Kraton marang Yehuwah Sang Rama, sawisé Panjenengané nyirnakaké sakehé papréntahan, pangwasa sarta kakuwatan. 25 Sabab Panjenengané pinesthi ngratoni nganti tumeka sakehing mungsuhé padha diselehaké ana ing sangisoring sampéyané. 26 Mungsuh kang pungkasan, kang disirnakaké iku pati. 2 Korintus 1:9,10 Malah aku kabeh rumangsa kaya wus kapatrapan paukuman pati. Nanging bab iku anggoné kelakon supaya aku aja padha nganti ngendelaké marang awakku dhéwé, nanging ngemungna marang Yehuwah kang nangekaké para wong mati. 10 Panjenengané wus nguwalaké lan bakal nguwalaké aku kabeh saka ing pati kang nggegirisi banget iku: Iya marang Panjenengané iku anggonku nggantungaké pangarep-arep, yen Panjenengané bakal ngluwari aku kabeh maneh, 2 Korintus 3:6 Panjenengané uga kang wus mbisakaké aku padha dadi abdining prajanjian kang anyar, kang ora saka angger-angger kang katulis, nanging saka Roh, sabab angger-angger kang katulis iku mateni, déné Roh iku nguripaké. Kolosé 1:21,22 Mangkono uga kowé kabeh kang mauné urip adoh saka Yehuwah, sajroning ati lan pikiranmu dadi mungsuh tumrap Panjenengané, kaya kang katitik saka panggawému kang ala, 22 saiki wis karukunaké ana ing sarira kadagingané Kristus sarana sédané, supaya kowé padha tinemu suci tanpa cacad lan resik anggonmu kasowanaké ana ing ngarsané. Ibrani 2:9 Nanging, kang padha kita sumurupi yaiku Yésus kang sawatara mangsa didadekaké luwih asor sathithik tinimbang karo para malaékat,
kang jalaran nglampahi sangsara séda, banjur kaparingan makutha kamulyan lan kaurmatan, supaya marga saka sih-rahmaté Yehuwah, Panjenengané nglampahi séda iku kanggo manungsa kabeh. Ibrani 2:14,15 Kang iku sarehné para putra iku iya para anaking getih lan daging, mulané Panjenengané banjur dadi padha karo para putra mau lan kadunungan kaanan mangkono, supaya marga saka sédané, Panjenengané nyirnakaké Iblis kang ngwasani pati; 15 kanthi patrap mangkono, Panjenengané ngluwari wong-wong, kang sajegé urip padha kawengku ing pangawulan marga saka wediné marang pati. Ibrani 11:5 Marga saka pracaya Hénokh kapulung, supaya ora ngalami mati, sarta ora ana wong kang bisa nemokaké, jalaran wis kapulung déning Yehuwah. Awit sadurungé kapulung, wis kaseksenan menawa ndadekaké keparengé Yehuwah. 1 Pétrus 3:18 Sabab Yésus Kristus uga wis nglampahi séda sapisan marga dosa kita kabeh, Panjenengané kang tanpa kaluputan, séda kanggo wong- wong kang padha duwé kaluputan, supaya kita padha bisa kasowanaké marang ngarsaning Yehuwah: Panjenengané kang tata-kamanungsan wis kasédanan, nanging kagesangaké mungguh ing Roh, 2 Pétrus 1:3 Marga saka pangwaosing kaallahané, kita wis padha kaparingan samubarang kang perlu kanggo urip kang mursid, sarana anggon kita wanuh marang Panjenengané kang wis nimbali kita marga saka pangwaosé kang mulya lan ngéram-éramaké. 1 Yohanes 3:14 Kita padha sumurup, yen kita wis padha pindhah saka ing pati marang urip, yaiku marga kita padha tresna marang para Sadulur kita tunggal pracaya. Sapa wong kang ora nresnani, iku tetep dumunung ana ing pati. 1 Yohanes 5:11 Anadéné paseksiné yaiku: Yehuwah wus maringaké urip kang langgeng, lan urip iku dumunung ana ing Sang Putra. Wahyu 21:6 Sarta aku dipangandikani maneh, mangkéné, "Samubarang kabeh wis kelakon. Ingsun iki Alfa lan Oméga, Kang Wiwitan lan Kang Pungkasan. Wong kang ngelak bakal Sunparingi ngombé kanthi lalahanan saka tuking banyu kauripan. Pastor T. John Franklin Church of Salvation, Healing, and Deliverance COS-HAD.org